Home » Sou Nou » How We Fund » Konsènan Paran
DÈNYE NOUVÈL! Akòz pandemi kowonaviris la, òganizasyon The Children’s Trust ak patenè li yo ap ofri atelye Klib Paran yo gratis sou platfòm edikasyon a distans lan. Pou nou enskri pou yon atelye a distans, klike kote ki make “ANREJISTRE POU YON SEYANS TOU PRE’W! pi ba la a, tcheke dat yo epi sèvi ak lyen yo bay pou nou konekte a nan jou ak lè ki make a.
Kisa Parent Club ye?
The Children Trust mete ansanm ak òganizasyon paran local yo pou ofri seyans atelye nan tout konte a GRATIS sou sijè tankou kòman pou eleve timoun yo pou yo ka reyisi, pou yo ansante epi pou yo kontan. Nan chak 90 minit seyans atelye yo, paran yo ka resevwa swen sante gratis pou timoun ki gen ant 3 ak 12 lane, yon ti repa, epi patisipe nan yon raf si yo patisipe nan yon ti sondaj tou kout avan seyans atelye a.
Seyans atelye yo disponib nan lang Anglè, Espayòl, ak Kreyòl, lè yo fleksib, tankou aprèmidi, aswè ak pandan wiken, epi lokasyon yo konvenab tou. Objektif Parent Club la se pou rive reyini anpil paran pou kapab pwofite avantaj ki disponib selon enfòmasyon dènye rechèch yo.
Pa bliye: Pou nou suiv konsiy CDC, konsiy Depatman Sante nan Eta Florid epi konsiy sou Distans Sosyal, tout atelye Klib Paran ki te konn abitye fèt an pèsòn n ap sispann yo jiska nouvèlòd. N ap envite w enskri pou nouvo atelye vityèl nou yo epi al sou Paj resous COVID-19 nou an pou w kab jwenn kèk konsèy epi pou w kab jwenn dènye enfòmasyon sou kouman ou kab konbat viris sa a.
Seyans Atelye Ki Disponib
Paran oswa Moun ki Responsab Timoun ki gen jiska 12 lane
Seyans atelye The Children’s Trust Parent Club yo pou paran ki gen timoun jiska 12 lane genyen 6 sijè. Ou pa oblije asiste seyans atelye yo nan yon òd espesyal epi paran yo ka asiste youn oswa tout sijè ke yo ofri yo. Chak seyans atelye yo dire prèske 90 minit. Se pra’l yon seyans ki ap gen entèraksyon avèk entwodiksyon tou kout sou estrateji paran yo pou yo aplike nan kay la. Pi ba w’ap wè lis sijè ak deskripsyon atelye yo:
Fè yon dyòb Paran ki Pozitif
Nan seyans atelye sa, yo entwodwi bay paran yo 5 fason kle pou jwenn rezilta pozitif ki fòme sa yo rele baz “Triple P” a (se yon ekspresyon Anglè ki vle di, entèvansyon yon paran nan vi pitit li pou li ede li amelyore entèlijans ak sante li). Prensip sa yo se:
Etabli yon anviwonman ki ankouraje patisipasyon
Kreye yon anviwonman pozitif ki bay anvi aprann
Itilize disiplin ak konsistans
Espere rezilta ki rezonab
Pran swen tèt pa’w kòm paran
Elve Timoun ki Konpetan, ki gen Konfyans nan Tèt yo
Nan seyans atelye sa, yo entwodwi bay paran yo 6 metòd solid pou timoun yo ka gen konfyans nan tèt yo epi reyisi nan lekòl ak lavi yo. Pwen sa yo se:
Respekte youn lòt
Montre konsiderasyon
Gen bon entèlijans sosyal ak fasilite pou kominike
Konn vale tèt ou
Konn kijan pou rezoud pwoblèm
Pou vin yon moun endepandan
Elve Timoun ki solid
Nan seyans atelye sa, yo entwodwi bay paran yo 6 metòd solid pou montre timoun kòman pou kontwole emosyon yo epi kòman pou yo fè fas ak estrès lavi a. Pwen sa yo se:
Rekonèt epi aksepte sa’w santi
Eksprime sa’w santi yon fason ki apwopriye
Konstwi yon imaj ki pozitif
Devlope bon metòd pou fè fas ak estrès
Kontwole sansasyon negative yo
Devlope metòd pou fè fas ak pwoblèm lavi a
Pwen enpòtan pou fè Paran Pozitif
Nan seyans atelye sa, yo entwodwi bay paran yo 6 fason kle pou kenbe kalm ak kòman pou kontwole konpòtman pouk a gen konfyans nan tèt ou epi reyisi lekòl ak nan lavi a. Pwen sa yo:
Itilize yon direktif ki klè epi ki mache
Rekonèt epi ankouraje atansyon
Itilize kalm, konsekans efektif
Fe swivi tout tan, chak fwa
Itilize enstriksyon sèlman lè li nesesè
Swiv enstriksyon olye abitid
Pwen Enpòtan Pou Bon Konpòtman
Pwen Enpòtan Pou Devlopman Timoun
Nan seyans atelye sa, yo entwodwi bay paran yo 5 kote enpòtan pou devlopman timoun epi ki lè pou chèche sipò anplis. Yo se:
Aprann epi kapasite pou rezoud pwoblèm
Devlopman emosyonèl ak sosyal (Zanmi ak Santiman)
Devlopman langaj ak diskou (Pale ak Konprann)
Devlopman fizik (Entelijans)
Aprann siy yo epi aji bone!
Paran oswa Moun ki Responsab Timoun ki gen jiska 16 lane
Seyans atelye Parent Club The children’s Trust yo pou paran ki gen jèn timoun yo gen 3 sijè. Ou pa oblije asiste seyans atelye yo nan òd espesyal epi paran yo ka asiste youn oswa tout sijè ke yo ofri yo. Chak seyans atelye yo dire prèske 90 minit. Se pra’l yon seyans ki ap gen entèraksyon avèk entwodiksyon tou kout sou estrateji paran yo pou yo aplike nan kay la. Pi ba w’ap wè yon lis sijè:
Elve Timoun Ki Responsab
Nan seyans atelye sa, yo entwodwi bay paran yo 6 eleman kle pou jèn timoun kòmanse vin reponsab epi lide sou kòman pou aprann epi ankouraje chak kalite entèlijans sa yo:
Patisipe nan pran desizyon ak fanmi an
Pratike respè ak konsiderasyon
Patisipe nan aktivite fanmi an
Pratike yon mòd vi ki ansante
Oud we fyab
Oud we pèsistan
Elve Timoun Ki Konpetan
Nan seyans atelye sa, yo entwodwi bay paran yo 6 eleman kle pou jèn timoun yo gen konfyans nan tèt yo epi reyisi lekòl ak nan kominote a. Yo bay paran yo konsèy dirèk sou kòman pou yo aprann epi ankouraje pwen sa yo:
Devlope disiplin ak tèt ou
Etabli bon abitid
Patisipe nan aktivite lekòl yo
Swiv règleman lekòl yo
Gen zanmi ki ka sipòte’w
Kenbe Jèn Timoun Yo Konekte Youn ak Lòt
Nan seyans atelye sa, yo entwodwi bay paran yon aspè diferan sou kòman pou yo aprann timoun yo pou yo devlope amitye ki sipòte youn lòt epi patisipe nan aktivite gwoup sosyal ak rekreyasyonèl nan pi gwo kominote. Yo bay paran yo konsèy dirèk sou kòman pou yo aprann epi ankouraje pwen sa yo:
Gen konfyans nan tèt ou
Konfòtab nan sosyete a
Planifye bone
Angajman pou reyinyon
Rete ankontak
Pran swen lòt yo
Mande yon Seyans Atelye
Si’w pat ka jwen yon lè ki bon pou ou oswa yon kote nan kalandriye a ki bon pou ou epi ou ta renmen òganize yon atelye sou yon sijè pou yon gwoup ki gen 15 paran oswa plis, klike la pou soumèt fòm demann atelye’w la. Y’ap kontakte ou apre 2 jou si se jou travay apati lè ou fin soumèt dokiman’w lan.
Tanpri pa bliye genyen kèk kondisyon ki dwe aplike se pa tout demann ke y’ap akòde. Anba se kèk nan kondisyon yo men ka gen lòt toujou.
Kapasite ak kondisyon nesesè sal yo:
Dwe gen plis ke chèz ki kantite moun ki ap vini yo, si w’ap tann 15 moun dwe gen plis ke 15 chèz.
Dwen gen mwayen pou konekte òdinatè, pwojektè, opalè, ansanm ak ekran pou pwojektè ke piblik la ka wè.
Paran yo dwe dakò ak:
Anrejistre sou entènèt
Yo dwe rete pou tout 90 minit seyans atelye a
Patisipe nan yon sondaj avan seyans atelye a
Plis Pwogram
Klike isit for plis pwogram Trust la sipòte.
Imel Kontak
Pou kesyon konsènan The Children Trust Parent Club, voye imel nan parentclub@thechildrenstrust.org.